ai4bharat/Pralekha huggingface dataset:
অর্থমন্ত্রক
যে সমস্ত কোম্পানীর বার্ষিক লেনদেন ৪০০ কোটি টাকার মধ্যে তাদের কর্পোরেট ট্যাক্স দিতে হবে ২৫ শতাংশ
কর দাখিলে আধার ব্যবহার করা যাবে
নয়াদিল্লি, ০৫ জুলাই, ২০১৯
২০১৯-২০ কেন্দ্রীয় বাজেটে প্রস্তাব করা হয়েছে, যেসব কোম্পানীর বার্ষিক লেনদেন ৪০০ কোটি টাকার মধ্যে, তারা কর্পোরেট ট্যাক্সের ন্যূনতম স্তর ২৫ শতাংশের সুবিধা পাবে। বর্তমানে যেসব কোম্পানীর বার্ষিক লেনদেন ২৫০ কোটি টাকার মধ্যে সেইসব কোম্পানীগুলি এই সুবিধা পেয়ে থাকে। সংসদে আজ সাধারণ বাজেট ২০১৯-২০ পেশ করার সময় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন বলেন, এরফলে ৯৯.৩ শতাংশ কোম্পানী এই করের এই আওতায় আসবে। বর্তমানে মাত্র ০.৭ শতাংশ কোম্পানী এই করের আওতার বাইরে থাকবে।
প্যান-আধারের আন্তঃপরিবর্তনের প্রস্তাব
বাজেটে প্যান এবং আধারের আন্তঃপরিবর্তনের প্রস্তাব দেওয়া হয়েছে। এরফলে যাদের প্যান নেই তাঁরা আধার দিয়ে আয়কর দাখিল করতে পারবেন। অর্থমন্ত্রী বলেন, বর্তমানে ১২০ কোটির বেশি ভারতীয়ের আধার কার্ড রয়েছে। আয়করদাতাদের সুবিধার জন্য এই প্রস্তাব রাখা হয়েছে।
আয়করের প্রাক-দাখিলের সুযোগ
অর্থমন্ত্রী বলেন, করদাতাদের বিস্তারিত আয়, সিকিউরিটির থেকে মূলধন লাভ, ব্যাঙ্কের সুদ এবং শেয়ার ডিভিডেন্ডের ওপর ভিত্তি করে দাখিলের পূর্বে করের বিস্তারিত পরিমাণ জানা যাবে। তিনি বলেন, ব্যাঙ্ক, স্টক এক্সচেঞ্জ, মিউচুয়াল ফান্ড, ইপিএফও ইত্যাদির সূত্র থেকে এই তথ্যগুলি পাওয়া যাবে। এরফলে কর দাখিলের প্রক্রিয়ায় সময় যেমন বাঁচবে, পাশাপাশি আয় এবং তারওপর ভিত্তি করে করের পরিমাণ নির্ধারণ করতে সুবিধা হবে।
অবাঞ্ছিত প্রক্রিয়া দূরীকরণে ই-অ্যাসেসমেন্ট
অর্থমন্ত্রী তাঁর বাজেট ভাষণে বলেন, বর্তমান ব্যবস্হায় কর নির্ধারণের প্রক্রিয়ায় করদাতা এবং আয়কর দপ্তরের আধিকারিকদের মধ্যে ব্যক্তিগত স্তরে মতবিনিময় করা হয়। এরফলে আয়কর বিভাগে আধিকারিকরা কিছু অবাঞ্ছিত কার্যকলাপে জড়িয়ে পড়েন। এই ঘটনাগুলিকে বন্ধ করতে এবং প্রধানমন্ত্রীর পরিকল্পনা অনুযায়ী বৈদ্যুতিন প্রক্রিয়ায় করের মূল্যায়ণ ব্যবস্হা চালু করা হবে।
ডিজিটাল পেমেন্টকে উৎসাহ দিতে নানা ব্যবস্হা
বাজেটে প্রস্তাব করা হয়েছে বছরে নগদে ১ কোটি টাকার বেশি একটি ব্যাঙ্কের অ্যাকাউন্ট থেকে টাকা তোলা হলে টিডিএস ২ শতাংশ বেশি দিতে হবে। এছাড়া ভীম ইউপিআই, ইউপিআই-কিউআর কোড, আধার পে, নির্দিষ্ট কিছু ডেবিট কার্ড, এনইএফটি, আরটিজিএস-এর মতো ব্যবস্হার মাধ্যমে বাণিজ্যিক প্রতিষ্ঠানগুলি  ডিজিটাল লেনদেন করবে। আরবিআই এবং ব্যাঙ্কগুলি এই ডিজিটাল লেনদেনের ক্ষেত্রে যে ব্যয় হবে, তারজন্য কোনও অর্থ নেবে না।
সরলীকরণ এবং ইজ অফ লিভিং
আন্তর্জাতিক ক্ষেত্রে ২০১৭ সালের নিরিখে দেশে ইজ অফ ডুয়িং বিজনেস অর্থাৎ সহজে ব্যবসা করার নিরিখে ভারত ১৭২তম স্হানে ছিল। ২০১৯ সালে তা এগিয়ে এসে ১২১এ পৌঁছেছে। করদাতাদের সুবিধার্থে প্রযুক্তি ব্যবহারের ফলে এই অগ্রগতি সম্ভব হয়েছে। এই বাজেটে করদাতাদের সুবিধার্থে নানা প্রস্তাবও দেওয়া হয়েছে।
CG/CB/NS
(Visitor Counter : 193
মানবসম্পদবিকাশমন্ত্রক
কেন্দ্রীয় শিক্ষা মন্ত্রী প্রযুক্তি উদ্ভাবন এবং শিল্পোদ্যোগকে উৎসাহিত করতে আইআইটি খড়গপুরে এগ্রি-ফুড টেকাথন-এর আনুষ্ঠানিক উদ্বোধন করেন
নতুন দিল্লি, ২৫ জানুয়ারি, ২০২১
কেন্দ্রীয় শিক্ষামন্ত্রী শ্রী রমেশ পখরিয়াল নিশাঙ্ক আজ ভার্চুয়াল মাধ্যমে আইআইটি খড়গপুরে এগ্রি-ফুড টেকাথন-২০২১ এর আনুষ্ঠানিক উদ্বোধন করেন। তিনি এগ্রি বিজনেস ইনকিউবেশন সেন্টারেরও ভিত্তিপ্রস্তর স্থাপন করেন। অনুষ্ঠানে আইআইটি খড়গপুরের অধিকর্তা অধ্যাপক ভি কে তেওয়ারি, নাবার্ড-এর চেয়ারম্যান ডক্টর জি আর চিন্তালা সহ বহু বিশিষ্ট ব্যক্তি উপস্থিত ছিলেন।
উদ্বোধনী অনুষ্ঠানে কেন্দ্রীয় মন্ত্রী শ্রী পোখরিয়াল এই অনন্য উদ্যোগের জন্য আইআইটি খড়গপুর এবং নাবার্ড-কে অভিনন্দন জানান। তিনি জোরের সঙ্গে বলেন যে, এগ্রি-ফুড টেকাথন-২০২১ এর মাধ্যমে একটি বাস্তু ব্যবস্থা তৈরিতে উদ্যোগপতিদের উদ্বুদ্ধ করবে। এই দৃষ্টিভঙ্গির ফলে আমাদের দেশের কৃষকদের সহায়তা করার জন্য বিজ্ঞান ও প্রযুক্তি এবং কৃষিকে একত্রিত করবে। এই জাতীয় উদ্যোগ আমাদের দেশের প্রতিটি স্থানে 'ভোকাল ফর লোকাল এন্ড লোকাল ফর গ্লোবাল' হিসাবের সহায়তা করবে। এগ্রি- ফুড টেকাথনের অসীম সম্ভাবনার কথা তুলে ধরে শ্রী পোখরিয়াল বলেন, এই টেকাথন একটি আত্মনির্ভর ভারত প্রতিষ্ঠা করবে এবং ভারতকে 'বিশ্ব গুরু' হিসেবে আত্মপ্রকাশে সহায়তা করবে।
প্রধানমন্ত্রীরদপ্তর
ভারতের প্রতিরক্ষা সরঞ্জাম উৎপাদনের পরিমাণ প্রথমবার ১ লক্ষ কোটি টাকা অতিক্রম করায় প্রধানমন্ত্রীর সন্তোষপ্রকাশ
নতুন দিল্লি, ১৯ মে, ২০২৩
প্রধানমন্ত্রী নরেন্দ্র মোদী ভারতের প্রতিরক্ষা সরঞ্জাম উৎপাদনের পরিমাণ প্রথমবার ১ লক্ষ কোটি টাকা অতিক্রম করায় সন্তোষপ্রকাশ করেছেন।
প্রতিরক্ষা মন্ত্রীর এক ট্যুইটবার্তার প্রত্যুত্তরে প্রধানমন্ত্রী বলেছেন :
“এই সাফল্য প্রতিটি ভারতবাসীর মুখে হাসি ফোটাবে।
এই বিষয়ে অতুলনীয় উদ্যমের জন্য ভারতের মানুষকে অভিনন্দন। সংশ্লিষ্ট ক্ষেত্রে আরও বিকাশের পথে এগিয়ে চলেছি আমরা।”
AC / AC/AG
(
রেলমন্ত্রক
ভারতের হলদিবাড়ি থেকে বাংলাদেশের চিলাহাটি পর্যন্ত রেলপথে আবারও মালবাহী গাড়ী চলাচল শুরু হয়েছে
নতুন দিল্লি, ২ আগস্ট, ২০২১
ভারত ও বাংলাদেশের মধ্যে রেল যোগাযোগ বাড়াতে ভারতের হলদিবাড়ি থেকে বাংলাদেশের চিলাহাটির মধ্যে ট্রেন চলাচল পুনরায় শুরু করতে উদ্যোগ নেওয়া হয়। ভারত এবং বাংলাদেশের প্রধানমন্ত্রীরা ২০২০র ১৭ই ডিসেম্বর এই রুট দিয়ে যাত্রীবাহী এবং পণ্যবাহী ট্রেন চলাচল শুরু করার পরিকল্পনা করেন। তারই অঙ্গ হিসেবে ভারতীয় রেল এবং বাংলাদেশ রেল পয়লা আগস্ট থেকে হলদিবাড়ি – চিলাহাটি রেলপথে ট্রেন চালানো শুরু করেছে। ভারতীয় রেলের উত্তর – পূর্ব সীমান্ত রেলের ডামডিম স্টেশন থেকে পাথর বোঝাই একটি ট্রেন বাংলাদেশের উদ্দেশে রওনা হয়েছে।
হলদিবাড়ি রেল স্টেশন থেকে আন্তর্জাতিক সীমান্ত পর্যন্ত দূরত্ব ৪.৫ কিলোমিটার। চিলাহাটি থেকে জিরো পয়েন্ট পর্যন্ত এই দূরত্ব ৭.৫ কিলোমিটার। এই রেলপথ দিয়ে ট্রেন চলাচলের ফলে বর্তমানে ভারত ও বাংলাদেশের মধ্যে ৫টি রেলপথ দিয়ে ট্রেন চলাচল করছে। এগুলি হল : ভারতের পেট্রাপোল থেকে বাংলাদেশের বেনাপোল, ভারতের গেদে থেকে বাংলাদেশের দর্শনা, ভারতের সিংঘাবাদ থেকে বাংলাদেশের রোহনপুর, ভারতের রাধিকাপুর থেকে বাংলাদেশের বিরোল এবং হলদিবাড়ি থেকে চিলাহাটি।
ভারত এবং পূর্ব পাকিস্তানের মধ্যে ১৯৬৫ সাল পর্যন্ত হলদিবাড়ি – চিলাহাটি রেলপথ দিয়ে ট্রেন চলাচল করতো। দেশ ভাগের সময় কলকাতা থেকে শিলিগুড়ি যাওয়ার ব্রডগেজ লাইনের অংশ ছিল এটি। এই পথ দিয়ে আসাম এবং উত্তরবঙ্গের ট্রেন দেশভাগের পরেও চলাচল করতো। ১৯৬৫ সালে ভারত – পাকিস্তানের মধ্যে যুদ্ধের সময় ভারত এবং পূর্ব পাকিস্তানের মধ্যে সমস্ত রেল যোগাযোগ বিচ্ছিন্ন হয়ে যায়।
হলদিবাড়ি – চিলাহাটি রেলপথ দিয়ে প্রতি মাসে ২০টি মালগাড়ি চলাচল করবে বলে আশা করা হচ্ছে। পশ্চিমবঙ্গ এবং আসামের মধ্যে যাত্রীবাহী ট্রেন যাতে এই রেলপথ ব্যবহার করে, তার জন্য পরিকল্পনা নেওয়া হয়েছে। এর ফলে ভবিষ্যতে সংশ্লিষ্ট অঞ্চলে ব্যবসা বাণিজ্যের প্রসার ঘটবে।
প্রধানমন্ত্রী শ্রী নরেন্দ্র মোদীর ২৭শে মার্চ ঢাকা সফরকালে বাংলাদেশের প্রধানমন্ত্রী সঙ্গে যৌথভাবে নিউ জলপাইগুড়ি থেকে ঢাকা পর্যন্ত যাত্রীবাহী ট্রেন মিতালী এক্সপ্রেসের চলাচলের ঘোষণা করেন। কোভিড মহামারীর কারণে সেই ট্রেন চালানো সম্ভব হয় নি।
CG/CB/SFS
(Visitor Counter : 350
স্বরাষ্ট্র মন্ত্রক
ছত্তিশগড়ের বিজাপুর, দান্তেওয়াড়া ও সুকমা জেলার প্রত্যন্ত এলাকাগুলি থেকে কেন্দ্রীয় সংরক্ষিত পুলিশ বাহিনীতে  কনস্টেবল পদে স্থানীয় আদিবাসী যুবাদের নিয়োগের ক্ষেত্রে শিক্ষাগত যোগ্যতায় ছাড় দেওয়ার প্রস্তাবে মন্ত্রিসভার সায়
নয়াদিল্লি, ০১ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ছত্তিশগড়ের দক্ষিণাঞ্চলীয় তিন জেলা বিজাপুর, দান্তেওয়াড়া ও সুকমা থেকে কেন্দ্রীয় সংরক্ষিত পুলিশ বাহিনীতে  কনস্টেবল পদে ৪০০ জন স্থানীয় আদিবাসী যুবার নিয়োগের জন্য ন্যূনতম শিক্ষাগত যোগ্যতায় ছাড় দিয়ে দশম শ্রেণীর পরিবর্তে অষ্টম শ্রেণী পর্যন্ত করার বিষয়ে স্বরাষ্ট্র মন্ত্রকের প্রস্তাবটি অনুমোদিত হয়েছে।
স্থানীয় সংবাদপত্রগুলিতে বিজ্ঞাপন প্রকাশের পাশাপাশি, ঐ জেলার প্রত্যন্ত এলাকায় এই নিয়োগ সম্পর্কে ব্যাপক প্রচারের যাবতীয় পদক্ষেপ গ্রহণ করা হবে। সেই সঙ্গে, সিআরপিএফ কনস্টেবল পদে নবনিযুক্তদের প্রশিক্ষণের প্রাথমিক পর্বে প্রথামাফিক শিক্ষার ব্যবস্থা করবে।
ছত্তিশগড়ের এই তিনটি জেলার প্রত্যন্ত এলাকার ৪০০ জন আদিবাসী যুবার কর্মসংস্থানের সুযোগ হবে। এছাড়াও, স্বরাষ্ট্র মন্ত্রকের পক্ষ থেকে নিয়োগের ক্ষেত্রে দৈহিক মাপকাঠিতে প্রয়োজনীয় ছাড় দেওয়া হবে।
সিআরপিএফ কেন্দ্রীয় সশস্ত্র পুলিশ বাহিনীগুলির মধ্যে একটি। এই বাহিনী আইন-শৃঙ্খলা বজায় রাখা, হিংসাত্মক ঘটনা দমন এবং অভ্যন্তরীণ নিরাপত্তার কাজে যুক্ত। সম্প্রতি সিআরপিএফ – এর পক্ষ থেকে ছত্তিশগড়ে পিছিয়ে পড়া এলাকাগুলির ৪০০ জন স্থানীয় আদিবাসী যুবাকে কনস্টেবল  পদে নিয়োগের সুপারিশ দেওয়া হয়। কনস্টেবল পদে স্থানীয় আদিবাসী যুবাদের নিয়োগ করার পর সিআরপিএফ তাঁদের দশম শ্রেণী পর্যন্ত শিক্ষার সুযোগ করে দেবে। এরপর, দশম শ্রেণীর পরীক্ষায় উত্তীর্ণ হলেই তাঁদের স্থায়ীভাবে ঐ পদে নিয়োগ করা হবে। পঠন-পাঠনের জন্য এই যুবাদের প্রবেশন পিরিয়ডে প্রয়োজনীয় শিক্ষার উপকরণ, বইপত্র ও কোচিং দেওয়া হবে। প্রয়োজনে প্রবেশন পিরিয়ডের মেয়াদ বাড়ানোও হতে পারে, যাতে তাঁরা দশম শ্রেণীর পরীক্ষায় উত্তীর্ণ হওয়ার সুযোগ পান। দশম শ্রেণীর পরীক্ষা দেওয়ার জন্য এই যুবাদের কেন্দ্র/রাজ্য সরকার স্বীকৃত উন্মুক্ত শিক্ষা প্রতিষ্ঠানগুলিতে নাম নথিভুক্ত করা হবে।
উল্লেখ করা যেতে পারে, ২০১৬-১৭’তে ছত্তিশগড়ের ৪টি জেলা বিজাপুর, দান্তেওয়াড়া, নারায়ণপুর এবং সুকমা থেকে তপশিলি আদিবাসী যুবাদের নিয়োগ করে সিআরপিএফ বস্তারীয় ব্যাটেলিয়ন গড়ে তোলে। কিন্তু, ন্যূনতম শিক্ষাগত যোগ্যতা দশম শ্রেণী উত্তীর্ণ প্রার্থীর সংখ্যা যথেষ্ট না থাকায় এই ৪টি জেলার প্রত্যন্ত অঞ্চলের স্থানীয় যুবাদের নিয়ে এই বাহিনী গঠনের পরিকল্পনায় প্রত্যাশিত ফল মেলেনি।
CG/BD/SB
(Visitor Counter : 94
আয়ুষ
আন্তর্জাতিক যোগ দিবস-২০২১- টেলিভিশনে ২১ জুন সম্প্রচারিত হবে প্রধানমন্ত্রীর ভাষণ
নতুন দিল্লি, ১৯ জুন, ২০২১
কোভিড-১৯ জনিত অতিমারি পরিস্থিতিতে এবং জনসমাবেশের ওপর নিষেধাজ্ঞা থাকায় এবছরের আন্তর্জাতিক যোগ দিবসটি টেলিভিশনের মাধ্যমে সম্প্রচার করা হবে। যেখানে প্রধানমন্ত্রী মূল বক্তা হিসেবে উপস্থিত থাকবেন। তাঁর বক্তব্যই হবে ওই দিনের মূল আকর্ষণ। আগামী ২১ জুন আন্তর্জাতিক যোগ দিবস উপলক্ষে দূরদর্শনের সবকটি চ্যানেলে ওইদিন সকাল ৬-৩০ মিনিটে অনুষ্ঠান শুরু হবে। অনুষ্ঠানে আয়ুষ মন্ত্রকের প্রতিমন্ত্রী শ্রী কিরন রিজিজু তাঁর বক্তব্য পেশ করবেন। এরপর মোরারজি দেশাই ন্যাশনাল ইনস্টিটিউট অফ যোগা'র পক্ষ থেকে যোগব্যায়াম সরাসরি সম্প্রচার করা হবে।
সপ্তম আন্তর্জাতিক যোগ দিবস এমন সময় উদযাপন করা হচ্ছে, যখন সারা বিশ্ব কোভিড-১৯ এর বিরুদ্ধে লড়াই করছে। অথচ সুস্থ শরীর বজায় রাখতে নিয়মিত যোগ ব্যায়ামের প্রয়োজন রয়েছে। এবছর আন্তর্জাতিক যোগ দিবসের মূল ভাবনা হচ্ছে, 'সুস্থতার জন্য যোগ'।
এ পর্যন্ত পাওয়া খবরে জানা গেছে যে বিশ্বের ১৯০ দেশ আন্তর্জাতিক যোগ দিবস উদযাপন করবে। উল্লেখ্য, ২০১৫ সাল থেকে আন্তর্জাতিক যোগ দিবস উদযাপন করা হচ্ছে। প্রধানমন্ত্রী শ্রী নরেন্দ্র মোদীর ঐকান্তিক প্রচেষ্টায় এই যোগ দিবস উদযাপিত হয়। যার প্রস্তুতি শুরু হয়ে যায় তিন থেকে চার মাস আগে।
CG/ SB
(Visitor Counter : 169
কর্মী, জন-অভিযোগএবংপেনশনমন্ত্রক
কর্মী ও প্রশিক্ষণ দপ্তরের উদ্যোগে কোভিড–১৯ মহামারীর মোকাবিলায় প্রথম সারির যোদ্ধাদের বৈদ্যুতিন মাধ্যমে প্রশিক্ষণের সুযোগ
নতুনদিল্লি, ৮ এপ্রিল, ২০২০
কোভিড–১৯ মহামারীর মোকাবিলায় যেসব কর্মী সামনের সারিতে দাঁড়িয়ে কাজ করছেন, মহামারীর বিষয়ে সর্বশেষ তথ্য এবং প্রশিক্ষণের জন্য কর্মী ও প্রশিক্ষণ দপ্তর, একটি পোর্টালের সূচনা করেছে। https://igot.gov.in/ এই পোর্টালের মাধ্যমে মহামারীর বিভিন্ন স্তরে কি ধরণের প্রস্তুতির প্রয়োজন, সেই বিষয়ে প্রশিক্ষণ পাওয়া যাবে। এরফলে আপৎকালীন পরিস্থিতিতে দ্বিতীয় সারিতে থাকা কর্মীরা এই মহামারীর মোকাবিলায় যোগ্য হয়ে উঠবেন।
মূলত চিকিৎসক, নার্স, প্যারামেডিকেল কর্মী, স্বাস্থ্যকর্মী, টেকনিশিয়ন, আশাকর্মী, কেন্দ্র এবং রাজ্য সরকারের আধিকারিক, অসামরিক দপ্তরের আধিকারিকরা, বিভিন্ন পুলিশ সংগঠন, জাতীয় সমর শিক্ষার্থী বাহিনী , নেহেরু যুব কেন্দ্র সংগঠন, ভারতীয় রেডক্রস সোসাইটি, ভারত স্কাউট এন্ড ড্রাইভ এবং অন্যান্য স্বেচ্ছাসেবী সংগঠনের প্রতিনিধিদের প্রশিক্ষণের জন্য এই পোর্টাল তৈরি করা হয়েছে।
এই পোর্টালে শিক্ষার্থীরা কাজের জায়গায় অথবা বাড়িতে থেকে প্রশিক্ষণ নিতে পারেন। আইজিওটি থেকে পরবর্তী সপ্তাহগুলিতে ১ কোটি ৫০ লক্ষ কর্মী ও স্বেচ্ছাসেবক প্রশিক্ষিত হবার সুযোগ পাবেন। কোভিড–১৯ এর মূল বিষয়, আইসিইউ-তে থাকা রোগীদের যত্ন করা, ভেন্টিলেশন ব্যবস্থাপনা, চিকিৎসা সংক্রান্ত ব্যবস্থাপনা, ব্যক্তিগত সুরক্ষা সরঞ্জামের মাধ্যমে সংক্রমণ প্রতিরোধ করা, সংক্রমণ নিয়ন্ত্রণ ও প্রতিরোধ করা, কোয়ারেন্টাইন এবং আইসোলেশন, নমুনা সংগ্রহ এবং পরীক্ষার মতন ৯ টি বিষয়ে প্রশিক্ষণ দেওয়া হবে।
এরফলে কোভিড – যোদ্ধারা একটি নির্দিষ্ট উৎস থেকে বাস্তব সম্মত ব্যবস্থাপনা সম্পর্কে ধারণা পাবেন। এই প্ল্যাটফর্ম থেকে যেকোনো সময়ে যে কোনো জায়গায় প্রশিক্ষণ নেওয়া যাবে। প্রধানমন্ত্রী শ্রী নরেন্দ্র মোদী, দেশের জন্য যাঁরা কাজ করছেন, তাঁদের যত্ন নেবার যে আহ্বান জানান, সেই লক্ষ্যেই এই পোর্টালটি তৈরি করা হয়েছে।
https://igot.gov.in/ এই পোর্টালের মাধ্যমে সম্ভাব্য সমস্ত প্রয়োজনগুলি মেটানো সম্ভব হবে। গুগল ক্রোম এবং মোজিলা ফায়ারফক্স-এ এই পোর্টালের প্রথম সংস্করণটি খোলা যাবে। আগামী দিনে অন্যান্য ব্রাউজারের মাধ্যমেও এটি খোলা সম্ভব হবে।
CG/CB
(Visitor Counter : 112
মন্ত্রিসভারঅর্থনৈতিকবিষয়সংক্রান্তকমিটি
২০২০-২১ অর্থবর্ষে খরিফ শস্যের বিপণন মরশুমে ফসলের ন্যূনতম সহায়ক মূল্য বৃদ্ধিতে অনুমোদন কেন্দ্রীয় মন্ত্রিসভার
নয়াদিল্লি, ১ জুন, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার আর্থিক বিষয় সংক্রান্ত কমিটির বৈঠকে ২০২০-২১ অর্থবর্ষে খরিফ শস্যের বিপণন মরশুমে ফসলের ন্যূনতম সহায়ক মূল্য বৃদ্ধি অনুমোদিত হয়েছে।
কৃষকরা যাতে তাঁদের উৎপাদিত পণ্যের ন্যায্য দাম পান তা সুনিশ্চিত করার জন্য সরকার খরিফ ফসলের বিপণন মরশুমে ন্যূনতম সহায়ক মূল্য বৃদ্ধি করেছে। নাইজার বীজের ক্ষেত্রে ক্যুইন্টালপিছু ৭৫৫ টাকা, উরাদের দাম ক্যুইন্টালপিছু ৩০০ টাকা ও লম্বা ধরনের তুলোর ক্ষেত্রে ক্যুইন্টালপিছু ২৭৫ টাকা বৃদ্ধি করা হয়েছে।
২০২০-২১ অর্থবর্ষে খরিফ মরশুমের ফসলের ন্যূনতম সহায়ক মূল্য ২০১৮-১৯ অর্থবর্ষের বাজেটের ঘোষণার তুলনায় প্রায় দেড়গুণ বৃদ্ধি করা হয়েছে। এতে কৃষকদের ফসল উৎপাদন ব্যয়ের তুলনায় তাঁদের আয় বাজরার ক্ষেত্রে ৮৩ শতাংশ, উরাদের ক্ষেত্রে ৬৪ শতাংশ, তুরের ক্ষেত্রে ৫৮ শতাংশ এবং ভুট্টার ক্ষেত্রে ৫৩ শতাংশ বৃদ্ধি পাবে। বাকি ফসলের ক্ষেত্রে গড়ে ৫০ শতাংশ লাভ হবে বলে মনে করা হচ্ছে।
সরকারের মূল লক্ষ্যই হল কৃষকদের আয় বৃদ্ধি করা। তাই, কৃষকরা যাতে ফসল উৎপাদন করে লাভ করতে পারেন তার ওপর বিশেষ জোর দেওয়া হয়েছে। এছাড়াও, কৃষকদের আয় সুনিশ্চিত করতে সরকার একাধিক নীতি গ্রহণ করেছে।
কোভিড-১৯-এর কারণে লকডাউন পরিস্থিতিতে কৃষকদের সহায়তা এবং কৃষিকার্যের সুবিধার্থে সরকার ইতিবাচক দৃষ্টিভঙ্গি গ্রহণ করেছে। কৃষকরা যাতে কৃষি পণ্যের সহজেই বিপণন করতে পারেন তার জন্য প্রয়াস চালানো হচ্ছে। এছাড়াও, ‘প্রধানমন্ত্রী অন্ত্যোদয় অন্ন সংরক্ষণ অভিযান’ ঘোষণা করা হয়েছে। এর পাশাপাশি, লকডাউনের সময় ‘প্রধানমন্ত্রী কৃষি সম্মান নিধি’ প্রকল্প চালু করা হয়েছে। এ পর্যন্ত এই প্রকল্পের আওতায় ৮.৮৯ কোটি কৃষক পরিবার লাভবান হয়েছে এবং তাঁদের ১৭,৭১৩ কোটি টাকা আর্থিক সহয়তা প্রদান করা হয়েছে।
(CG/SS/DM
স্বরাষ্ট্র মন্ত্রক
সামুদ্রিক ঘূর্ণিঝড় ‘বায়ু’র প্রেক্ষিতে উচ্চ পর্যায়ের বৈঠকে সভাপতিত্ব করলেন কেন্দ্রীয় স্বরাষ্ট্র মন্ত্রী শ্রী অমিত শাহ
সামুদ্রিক ঘূর্ণিঝড় ‘বায়ু’র প্রেক্ষিতে উদ্ভূত পরিস্থিতি মোকাবিলায় কেন্দ্রীয় স্বরাষ্ট্র মন্ত্রী শ্রী অমিত শাহের সভাপতিত্বে আজ নতুন দিল্লিতে সংশ্লিষ্ট রাজ্য ও কেন্দ্রীয় সরকারি সংস্থাগুলিকে নিয়ে এক উচ্চ পর্যায়ের পর্যালোচনা বৈঠক অনুষ্ঠিত হয়। বৈঠকে ঘূর্ণিঝড়ের সম্ভাব্য মোকাবিলায় সংশ্লিষ্ট বিভিন্ন পক্ষের প্রস্তুতি নিয়ে আলোচনা হয়।
ভারতীয় আবহাওয়া দপ্তরের পক্ষ থেকে পূর্বাভাসে জানানো হয়েছে যে, ঘূর্ণিঝড় ‘বায়ু’ আগামী বৃহস্পতিবার ১৩ই জুন ভোরের দিকে গুজরাটের পোরবন্দর ও মহুভা এলাকার মধ্য দিয়ে ঘন্টায় ১১০ – ১২০ কিলোমিটার গতিবেগে স্থলভূমিতে আছড়ে পড়বে। কোনও কোনও অঞ্চলে ঘূর্ণিঝড়ের গতিবেগ ঘন্টায় ১৩৫ কিলোমিটার পর্যন্ত হতে পারে বলে পূর্বাভাস রয়েছে। এই ঘূর্ণিঝড়ের দরুণ গুজরাটের উপকূলীয় জেলাগুলিতে অতিভারি বৃষ্টির সম্ভাবনা প্রবল। রাজ্যের নীচু উপকূলীয় এলাকাগুলিতে স্বাভাবিকের তুলনায় এক থেকে দেড় মিটার উঁচু ঢেউ আছড়ে পড়তে পারে। ফলশ্রুতি-স্বরূপ, বহু এলাকা প্লাবিত হওয়ার সম্ভাবনা রয়েছে। ঘূর্ণিঝড়ের প্রভাব পড়তে পারে এমন রাজ্য ও কেন্দ্রশাসিত অঞ্চলের জন্য আবহাওয়া দপ্তরের পক্ষ থেকে নিয়মিত বুলেটিন জারি করা হচ্ছে।
পর্যালোচনা বৈঠক শেষে শ্রী শাহ সাধারণ মানুষকে নিরাপদে উদ্ধার এবং অত্যাবশ্যকীয় সমস্ত পরিষেবা বজায় রাখতে সম্ভাব্য সবরকম ব্যবস্থা গ্রহণে উচ্চ পদস্থ আধিকারিকদের নির্দেশ দিয়েছেন। শ্রী শাহ দিবারাত্রি ২৪ ঘন্টাই কন্ট্রোল রুম চালু রাখার নির্দেশ দিয়েছেন। বৈঠকে স্বরাষ্ট্র সচিব শ্রী রাজীব গৌবা, ভূ-বিজ্ঞান মন্ত্রকের সচিব ডঃ এম রাজীবন সহ আবহাওয়া দপ্তর ও স্বরাষ্ট্র মন্ত্রকের উচ্চ পদস্থ আধিকারিকরাও উপস্থিত ছিলেন।
ঘূর্ণিঝড় ‘বায়ু’র প্রেক্ষিতে রাজ্য ও কেন্দ্রীয় সংস্থাগুলির প্রস্তুতি পর্যালোচনায় ক্যাবিনেট সচিব শ্রী পি কে সিনহা আজ দিনের শেষ দিকে জাতীয় বিপর্যয় ব্যবস্থাপনা কমিটির বৈঠক ডেকেছেন। বৈঠকে গুজরাটের মুখ্যসচিব এবং দিউ কেন্দ্রশাসিত অঞ্চলে প্রশাসনিক উপদেষ্টাও উপস্থিত থাকবেন। কেন্দ্রীয় স্বরাষ্ট্র মন্ত্রক রাজ্য ও কেন্দ্রশাসিত অঞ্চলের প্রশাসন সহ কেন্দ্রীয় সংস্থাগুলির সঙ্গে নিরন্তর যোগাযোগ বজায় রেখে চলেছে। জাতীয় বিপর্যয় মোকাবিলা বাহিনী ইতিমধ্যেই ২৬টি দলকে বিভিন্ন জায়গায় ছোট নৌকা, গাছ কাটার যন্ত্রপাতি, টেলিযোগাযোগের উপকরণ প্রভৃতি অত্যাবশ্যকীয় সাজ-সরঞ্জাম নিয়ে মোতায়েন করেছে। এছাড়াও, গুজরাট সরকারের অনুরোধে আরও ১০টি দলকে বিভিন্ন জায়গায় পাঠানো হচ্ছে। পরিস্থিতির মোকাবিলায় ভারতীয় উপকূল রক্ষী বাহিনী, নৌ-বাহিনী, সেনাবাহিনী ও বিমানবাহিনীকে প্রস্তুত রাখা হয়েছে। আকাশপথে নজরদারি চালানোর উপযোগী বিমান ও হেলিকপ্টার কাজে লাগানো হচ্ছে।
CG/BD/SB……11_June_2019...…
(Visitor Counter : 56
প্রধানমন্ত্রীরদপ্তর
ছয় রাজ্যের মূখ্যমন্ত্রীদের সঙ্গে বন্যা পরিস্থিতি নিয়ে প্রধানমন্ত্রীর পর্যালোচনা বৈঠক
প্রধানমন্ত্রী পূর্বাভাষ ও সতর্কীকরণ ব্যবস্থায় উদ্ভাবনী প্রযুক্তির ব্যবহারে গুরুত্ব দিয়েছেন
নতুনদিল্লি, ১০ই আগস্ট, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে অসম, বিহার, উত্তর প্রদেশ মহারাষ্ট্র, কেরালা ও কর্ণাটকের মুখ্যমন্ত্রীদের সঙ্গে বৈঠক করেছেন। বৈঠকে দক্ষিণ পশ্চিম মৌসুমি বায়ু এবং দেশে বর্তমান বন্যা পরিস্থিতি নিয়ে আলোচনা হয়েছে। প্রতিরক্ষা মন্ত্রী, স্বাস্থ্যমন্ত্রী, স্বরাষ্ট্র দপ্তরের দুই প্রতিমন্ত্রী ও সংশ্লিষ্ট মন্ত্রক ও প্রতিষ্ঠানের আধিকারিকরা এই বৈঠকে উপস্থিত ছিলেন।
বন্যার পূর্বাভাষের বিষয়ে একটি স্থায়ী ব্যবস্থাপনা গড়ে তুলতে সব কেন্দ্রীয় ও রাজ্য সরকারী সংস্থাগুলির মধ্যে সমন্বয় বাড়ানোর বিষয়ে প্রধানমন্ত্রী জোর দিয়েছেন। আবহাওয়ার পূর্বাভাষ ও সতর্কীকরণে জন্য নতুন নতুন প্রযুক্তি উদ্ভাবনের উপরও তিনি গুরুত্ব দেন।
প্রধানমন্ত্রী বলেছেন, বিগত কয়েক বছর ধরে ভারতীয় আবহাওয়া দপ্তর, কেন্দ্রীয় জল কমিশনের মত যে সব সংস্থাগুলি সতর্কবার্তা দেয়, তাদের সমন্বিত উদ্যোগে বন্যার পূর্বাভাষ আরো ভালো করে পাওয়া যাচ্ছে। এই সব সংস্থাগুলি এখন শুধু বৃষ্টিপাতের পূর্বাভাষ বা নদীর জলস্তর বৃদ্ধির তথ্যই দিচ্ছে না, এরা কোন অঞ্চলে বন্যা হবার সম্ভাবনা আছে ,সেই তথ্যও জানাচ্ছে। বর্তমানে কৃত্রিম মেধার মত উদ্ভাবনী প্রযুক্তির সাহায্যে নির্দিষ্ট অঞ্চলের আবহাওয়া ও বিপর্যয়ের পূর্বাভাষ নিয়ে কাজ করা হচ্ছে। তবে এই সমস্ত সংস্থাগুলি যাতে এই কাজ আরো নিখুঁত ভাবে করতে পারে তার জন্য রাজ্যগুলিকে এদের প্রয়োজনীয় তথ্য দিতে হবে౼যার ফলে এলাকার জনসাধারণের কাছে সঠিক সময়ে সতর্ক বার্তা পৌঁছাবে।
স্থানীয় পর্যায়ে সতর্কীকরণ ব্যবস্থার উপর গুরুত্ব দিয়ে শ্রী মোদী বলেছেন নির্দিষ্ট এলাকার লোকেরা যাতে সঠিক সময়ে নদী ভাঙন, জলস্তর বৃদ্ধি, বজ্রপাতের মত প্রাকৃতিক বিপর্যয়ের সতর্ক বার্তা পান সে বিষয়ে নজর রাখতে হবে।
কোভিড পরিস্থিতি বিবেচনা করে প্রধানমন্ত্রী বলেছেন, উদ্ধারকাজ চালানোর সময় ফেসমাস্ক পরা, হাত ধোয়া, শারীরিক দূরত্ব বজায় রাখতে হবে। এই ধরণের স্বাস্থ্য বিধি মেনে চলার পাশাপাশি ক্ষতিগ্রস্ত মানুষদের জন্য ত্রাণ সামগ্রীতে যাতে ফেসমাস্ক, হ্যান্ড স্যানিটাইজার , সাবান থাকে সেগুলি নিশ্চিত করতে হবে। প্রবীণ নাগরিক, গর্ভবতী মহিলা সহ যারা নানা জটিল অসুখে ভুগছেন, তাঁদের দিকে বিশেষ নজর রাখতে হবে।
শ্রী মোদী আরো বলেছেন, স্থানীয় বিপর্যয়গুলির কথা বিবেচনায় রেখে রাজ্যগুলির উচিৎ উন্নয়নমূলক এবং পরিকাঠামোর কাজের পরিকল্পনা করা, যাতে এই ধরণের প্রাকৃতিক বিপর্যয়ের কারণে ক্ষতি কম হয়।
অসম, বিহার, উত্তর প্রদেশ, মহারাষ্ট্র ও কেরালার মুখ্যমন্ত্রীরা এবং কর্ণাটকের স্বরাষ্ট্রমন্ত্রী নিজ নিজ রাজ্যের বন্যা পরিস্থিতি ও ত্রাণকাজ নিয়ে সর্বশেষ তথ্য,এই বৈঠকে জানিয়েছেন। উদ্ধারকাজে জাতীয় বিপর্যয় মোকাবিলা বাহিনী সহ বিভিন্ন কেন্দ্রীয় সংস্থার উদ্যোগে তাঁরা প্রশংসা করেছেন। বন্যার ফলে সৃষ্ট সমস্যা দূর করতে তাঁরা স্বল্পমেয়াদী ও দীর্ঘ মেয়াদী নানা পরামর্শ দিয়েছেন।
রাজ্যগুলি যে সব পরামর্শ দিয়েছে, সেই অনুযায়ী ব্যবস্থা নিতে প্রধানমন্ত্রী সংশ্লিষ্ট মন্ত্রক ও সংস্থাগুলিকে নির্দেশ দিয়েছেন। বিভিন্ন বিপর্যয় মোকাবিলায় রাজ্য ও কেন্দ্রশাসিত অঞ্চলগুলিকে সম্ভাব্য সব রকমের সহযোগিতার আশ্বাসও তিনি দিয়েছেন।
(CG/CB
স্বাস্থ্যওপরিবারকল্যাণমন্ত্রক
নোভেল করোনা ভাইরাস সম্পর্কে সর্বশেষ পরিস্থিতি
নয়াদিল্লি, ৩ ফেব্রুয়ারি, ২০২০
কেরলে তৃতীয় ব্যক্তির দেহে নোবেল করোনা ভাইরাসের নমুনা পাওয়া গেছে। চিনের উহান প্রদেশে তাঁর যাতায়াত ছিল বলে জানা গেছে।
রোগীকে হাসপাতালে অন্যান্য রোগীদের থেকে পৃথকভাবে রাখা হয়েছে। পরীক্ষায় তাঁর নোবেল করোনা ভাইরাসের সংক্রমণের প্রমাণ মিলেছে।
ঐ রোগীর অবস্থা স্থিতিশীল। তাঁকে পর্যবেক্ষণে রাখা হয়েছে।
CG/SS/DM
(Visitor Counter : 150
প্রধানমন্ত্রীরদপ্তর
এশিয়ান গেমস ২০২২-এ পুরুষদের আরএস:এক্স প্রতিযোগিতায় ব্রোঞ্জ পদক জয়ের জন্য প্রধানমন্ত্রী এবাদ আলী-কে অভিনন্দন জানিয়েছেন
নতুন দিল্লি, ২৬ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী সেলিংয়ে এবাদ আলীর অসাধারণ ক্রীড়া নৈপুণ্যের প্রশংসা করেছেন এবং হ্যাংজু-তে এশিয়ান গেমস ২০২২-এ পুরুষদের আরএস:এক্স প্রতিযোগিতায় ব্রোঞ্জ পদক জেতার জন্য অভিনন্দন জানিয়েছেন।
এক্স বার্তায় প্রধানমন্ত্রী বলেছেন;
“সেলিংয়ে এবাদ আলী অসাধারণ ক্রীড়া নৈপুণ্য দেখিয়েছেন। তিনি এশিয়ান গেমসে পুরুষদের আরএস:এক্স প্রতিযোগিতায় ব্রোঞ্জ পদক জিতে আমাদের গর্বিত করেছেন।
আমাদের তরুণ প্রতিভাদের জন্য যে কিছুই অসম্ভব নয়, তাঁর কৃতিত্ব সেকথাই তুলে ধরেছে। তাঁর প্রতি আমার শুভকামনা রইলো।”
PG/SS/SKD
(
উপ-রাষ্ট্রপতিরসচিবালয়
মিড-ডে-মিল প্রকল্পে দুধ-কে অন্তর্ভুক্ত করার পরামর্শ উপরাষ্ট্রপতির
নতুন দিল্লি, ০৭ সেপ্টেম্বর, ২০২০
উপরাষ্ট্রপতি শ্রী এম ভেঙ্কাইয়া নাইডু শিশুদের পুষ্টির মাত্রা বৃদ্ধিতে মিড-ডে-মিল অথবা প্রাতঃরাশে দুধ-কে অন্তর্ভুক্ত করার পরামর্শ দিয়েছেন।
এবিষয়ে উপরাষ্ট্রপতি কেন্দ্রীয় নারী ও শিশুকল্যাণ মন্ত্রী শ্রীমতী স্মৃতি ইরানির সঙ্গে কথা বলেছেন এবং যথাযথ পরামর্শ দিয়েছেন। আলোচনায় কেন্দ্রীয় মন্ত্রী উপরাষ্ট্রপতিকে আশ্বস্ত করেছেন যে মিড-ডে-মিলের সঙ্গে দুধ-কে অন্তর্ভুক্ত করার জন্য কেন্দ্রীয় সরকার সমস্ত রাজ্যের সুপারিশ বিবেচনা করে দেখবে।
এর আগে পশুপালন এবং ডেয়ারি বিভাগের সচিব শ্রী অতুল চতুর্বেদী উপরাষ্ট্রপতির দেখা করেন। তিনি কোভিড-১৯ মহামারীর প্রেক্ষিতে খামার এবং দুগ্ধ ক্ষেত্রের সমস্যা সমাধানে কেন্দ্রীয় সরকার যথাযথ ব্যবস্থা নিয়েছে বলে উপরাষ্ট্রপতিকে অবহিত করেন। তিনি বলেছেন, খামার শিল্পের পুনর্গঠনের জন্য অর্থ মন্ত্রকের কাছে পশুপালন দপ্তর সুপারিশ পাঠিয়েছে। তিনি শ্রী নাইডুকে আরও অবহিত করেছন যে সংগঠিত দুগ্ধ সমবায় ক্ষেত্রের কাজ সম্প্রসারণের জন্য সরকার একাধিক উদ্যোগ গ্রহণ করেছে।
উপরাষ্ট্রপতি গবাদি পশু, ভেড়া ও ছাগল পালন ক্ষেত্রে বেসরকারি অংশীদারিত্ব বাড়ানোর মাধ্যমে পরিকাঠামোগত উন্নতির ওপর জোর দিয়েছেন।আলোচনায় শ্রী চতুর্বেদী সর্বশেষ ইন-ভিট্রো ফার্টিলাইজেশন প্রযুক্তির মাধ্যমে গবাদি পশুর বংশবৃদ্ধির পরিকল্পনা সম্পর্কে উপরাষ্ট্রপতিকে অবহিত করেন।
(CG/SS/SKD
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
জাতীয় স্তরে কোভিড পজিটিভ রেট ৬.৭৩ শতাংশ হলেও অনেক রাজ্যে এই হার কম
কেন্দ্রীয় সরকারের প্রয়াসের ফলে দিল্লিতে নমুনা পরীক্ষার ক্ষেত্রে লক্ষ্যণীয় অগ্রগতি এবং পজিটিভ রেট নিম্নমুখী
নয়াদিল্লি, ০৬ জুলাই, ২০২০
দেশে কোভিড-১৯ মহামারী মোকাবিলায় কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বিত প্রয়াসে ভালো পরিণাম পাওয়া যাচ্ছে।
সমন্বিত প্রয়াসের অঙ্গ হিসাবে কেন্দ্রীয় সরকার নমুনা পরীক্ষার হার বাড়ানো, আক্রান্তদের খুঁজে বের করা এবং সময় মতো চিকিৎসা পরিষেবা প্রদানের ওপর জোর দিয়েছে। এছাড়াও, রাজ্যগুলিতে নমুনা পরীক্ষার ক্ষমতা বাড়াতে কেন্দ্র সাহায্য করেছে।
কেন্দ্র ও রাজ্যগুলি সমন্বিত প্রয়াসের ফলেই দেশে নিশ্চিতভাবে করোনায় আক্রান্তের সংখ্যা হ্রাস পেয়েছে। জাতীয় স্তরে এই হার এখন ৬.৭৩ শতাংশ। রাজ্যগুলির পক্ষ থেকেও নিশ্চিতভাবে করোনায় আক্রান্তের হার নিম্নমুখী বলে জানানো হয়েছে। পাঞ্জাবে এই হার ১.৯২ শতাংশ, ত্রিপুরায় ২.৭২ শতাংশ, আসামে ২.৫৪ শতাংশ, গোয়ায় ২.৫ শতাংশ প্রভৃতি।
দিল্লিতে কেন্দ্রশাসিত প্রশাসনের প্রয়াসগুলিতে কেন্দ্রীয় সরকার যথাসম্ভব সহাযোগিতা করছে। উভয় পক্ষের এই উদ্যোগের ফলে নমুনা পরীক্ষার হার বেড়েছে। এমনকি, র্যা পিড অ্যান্টিজেন পয়েন্ট অফ কেয়ার নমুনা পরীক্ষা পদ্ধতির মাধ্যমে প্রায় ৩০ মিনিটের মধ্যেই পরিণাম জানা যাচ্ছে। দিল্লিতে গত পয়লা থেকে ৫ই জুন পর্যন্ত দৈনিক নমুনা পরীক্ষার হার ৫ হাজার ৪৮১ থেকে উল্লেখযোগ্যভাবে বেড়ে ১-৫ই জুলাই পর্যন্ত সময়ে দাঁড়িয়েছে দৈনিক গড় ১৮ হাজার ৭৬৬’তে। নমুনা পরীক্ষার সংখ্যায় বৃদ্ধির পাশাপাশি, নিশ্চিতভাবে করোনায় আক্রান্তের সংখ্যাও গত তিন সপ্তাহে ৩০ শতাংশ থেকে কমে ১০ শতাংশ হয়েছে।
(CG/BD/SB
কেন্দ্রীয়মন্ত্রিসভা
ভারত ও জাপানের মধ্যে দ্বিপাক্ষিক বিনিময় ব্যবস্থার জন্য চুক্তি স্বাক্ষরের প্রস্তাবে মন্ত্রিসভার অনুমোদন
নয়াদিল্লি, ১০ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার  কেন্দ্রীয় মন্ত্রিসভার বৈঠকে ভারত ও জাপানের মধ্যে দ্বিপাক্ষিক বিনিময় ব্যবস্থার জন্য চুক্তি স্বাক্ষরের প্রস্তাবে অনুমোদন মিলেছে। একইসঙ্গে, ভারতীয় রিজার্ভ ব্যাঙ্ক এবং ব্যাঙ্ক অফ জাপানের মধ্যে সর্বাধিক ৭৫ বিলিয়ন মার্কিন ডলার বিনিময়ের ব্যাপারে চুক্তি স্বাক্ষরে অনুমোদন দেওয়া হয়েছে। ভারতীয় রিজার্ভ ব্যাঙ্ককে এই চুক্তি স্বাক্ষরের দায়িত্ব দেওয়া হয়েছে।
ভারত ও জাপানের দ্বিপাক্ষিক বিনিময় ব্যবস্থা সম্পর্কিত এ ধরণের চুক্তি স্বাক্ষরের উদ্দেশ্য হল বিদেশি মুদ্রার স্বল্পকালীন ঘাটতি মেটাতে বৈদেশিক লেনদেনের হিসাব যথাযথ পরিমাণে বজায় রাখার জন্য দেশীয় মুদ্রায় সর্বাধিক ৭৫ বিলিয়ন মার্কিন ডলারের প্রয়োজন অনুসারে বিনিময় ও পুনর্বিনিময় করা।
আর্থিক সঙ্কটের সময় একে অপরকে কৌশলগত সহায়তাদান সহ আন্তর্জাতিক স্তরে আস্থা বজায় রাখার লক্ষ্যে ভারত ও জাপানের মধ্যে দ্বিপাক্ষিক বিনিময় ব্যবস্থা পারস্পরিক সহযোগিতার এক উজ্জ্বল দৃষ্টান্ত। এমনকি, দুই দেশের মধ্যে পারস্পরিক অর্থনৈতিক সহযোগিতার পাশাপাশি, বিশেষ কৌশলগত সম্পর্ক ও বিশ্ব অংশীদারিত্বের ক্ষেত্রেও এই চুক্তি আরও একটি মাইলফলক হয়ে উঠবে।
CG/BD/DM
(Visitor Counter : 109